Държавен вестник, бр. 72, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  72
„(3) Без наличие на условията по ал. 1 
и 2 е допустимо отсичане на дървета с цел 
потушаване на пожари, при възникване на 
природни бедствия и аварии, както и за пре­
махване на дървета, създаващи опасност за 
функциониране на инфраструктурни обекти 
или за предотвратяване на опасности, застра­
шаващи живота и здравето на хората.“
§ 26. В чл. 48 се създава ал. 3: 
„(3) Почистването на сечищата се извърш­
ва едновременно с провеждането на сечта в 
насаждението.“
§ 27. В чл. 50 се правят следните изменения 
и допълнения:
1. Създава се нова ал. 2:
„(2) Маркирането се извършва само когато 
границите на имота с други собственици са 
трайно обозначени на терена, което се отра­
зява писмено в карнет-описа. Маркиращият 
лесовъд ограничава граничещата с други 
собственици страна, като се съобразява с 
граничните точки на имота.“
2. Досегашната ал. 2 става ал. 3.
3. Досегашната ал. 3 става ал. 4 и в нея 
навсякъде числото „18“ се заменя с „14“.
4. Досегашната ал. 4 става ал. 5 и в нея 
думите „по ал. 3“ се заменят с „по ал. 4“ и 
се създава изречение второ: „По решение на 
собственика или лицата, които стопанисват 
горската територия, се допуска и допълнително 
отбелязване или номериране на дърветата, 
предвидени за сеч.“
5. Досегашната ал. 5 става ал. 6 и в нея в 
т. 1 след думата „дървостоя“ се добавя „при 
провеждане на голи сечи, както и при про­
веждане на санитарни, принудителни и тех­
нически сечи с интензивност сто процента“.
6. Досегашната ал. 6 става ал. 7 и в нея 
думите „при цялостно отсичане на дървос­
тоя“ се заменят с „в случаите по ал. 6, т. 1“ 
и след думата „отбелязване“ се добавя „на 
височина 130 см“.
7. Досегашната ал. 7 става ал. 8.
8. Досегашната ал. 8 става ал. 9 и в нея 
думата „Извозните“ се заменя с „Новосъзда­
дените извозни“. 
9. Досегашните ал. 9 и 10 стават съответно 
ал. 10 и 11.
10. Досегашната ал. 11 става ал. 12 и се 
изменя така:
„(12) Изчисляването на обема и категориите 
на маркираната дървесина се извършва по 
утвърдена от изпълнителния директор на Из­
пълнителната агенция по горите нормативно-
справочна база. Резултатът от изчисляването 
се вписва в карнет-описа.“ 
11. Създава се нова ал. 13:
„(13) При голи, санитарни, принудителни 
сечи, прочистки, прореждания и технически 
сечи се допуска изчисляване на обема и 
категориите на маркираната дървесина да 
се извърши по действащия горскостопански 
план или програма или чрез пробна площ.“
12. Досегашната ал. 12 става ал. 14 и се 
изменя така:
„(14) Сортиментна ведомост се изготвя по 
образец, утвърден от изпълнителния дирек­
тор на Изпълнителната агенция по горите, 
която е неразделна част от карнет-описа и е 
задължителна за всички насаждения, в които 
ще се провеждат сечи с материален добив.“
13. Досегашните ал. 13 и 14 стават съот­
ветно ал. 15 и 16.
§ 28. В чл. 51б се правят следните измене­
ния и допълнения;
1. Алинея 2 се изменя така:
„(2) Лицето, взело решение за отсичането 
на дърветата по ал. 1, съставя констативен 
протокол, в който описва причините, място­
то, датата, отдел и подотдел, номер на имота 
съгласно кадастралния регистър или картата 
на възстановената собственост (в случай, че 
е известен); наименование на инфраструктур­
ния обект; брой на дърветата за отсичане по 
дървесни видове, приблизителния им обем 
по категории дървесина и временния склад, 
където при необходимост ще се преместват 
повалените дървета или части от тях. За взе­
тото решение се уведомява собственикът на 
горската територия и съответната регионална 
дирекция по горите, на които представя и 
копие от констативния протокол.“
2. Създава се нова ал. 4:
„(4) Когато повалената дървесина въз­
препятства нормалното функциониране на 
инфраструктурните обекти, дървесината се 
премества и складира по възможност в гра­
ниците на имота по начин, който позволява 
функционирането на обектите.“
3. Създават се ал. 5 и 6:
„(5) Когато решението за отсичане на 
дърветата е взето от лицата по ал. 1, т. 4, 5 
и 6, констативният протокол се съставя от 
служител на съответната регионална дирекция 
по горите и се подписва и от лицето, взело 
решението.
(6) Транспортирането на добитата дървеси­
на се извършва след издаване на позволително 
за сеч въз основа на констативния протокол 
по ал. 2 и отразения в него дървесен обем, 
като не се съставят карнет-опис и техноло­
гичен план.“
4. Досегашната ал. 4 става ал. 7 и в нея 
думите „Лицето, което издава превозните 
билети за транспортиране на дървесината, 
добита от дърветата по ал. 1 и 3, маркира“ 
се заменят с „Лицето, което съставя конста­
тивния протокол за отсичането на дърветата 
по ал. 1, осигурява маркирането на“.